ລະເບີດແຄມທາງແນເປົ້າໝາຍ ໃສ່ທະຫານເຢຣະມັນ ທີ່ອັຟການີສຖານ
ຂ່າວອື່ນໆອີກ: ນາຍົກຣັຖມຸນຕີອັງກິດ ກ່າວວ່າ ການເສດຖະ ກິດຂອງໂລກຕົກຢູ່ໃນສະພາວະຫົວລ້ຽວຫົວຕໍ່; ສະຫະຣັດ ແລະເກົາຫລີໃຕ້ໂອ້ລົມກັນເຣື່ອງນີວເຄລັຍເກ
ລະເບີດທ່ີຫ້າງໄວ້ແຄມທາງລູກນຶ່ງໄດ້ລະເບີດຂຶ້ນໃນວັນເສົາມື້ນີ້ຢູ່ໃກ້ໆ ກັບຂະບວນລົດຄຸ້ມກັນຈຸນຶ່ງຂອງທະຫານເຢຣະມັນໃນພາກເໜືອຂອງອັຟການີສຖານ ນຶ່ງມື້ຫລັງຈາກພວກຜູ້ບັນຊາການທະຫານເຢຣະມັນອອກຄຳສັ່ງໃຫ້ທຳການໂຈມຕີທາງອາກາດຂອງກຸ່ມ NATO ໃນຂົງgຂດດັ່ງກ່າວຊຶ່ງຍັງຜົນເຮັດໃຫ້ປະຊາຊົນຈຳນວນຫລາຍເຖິງ 90 ຄົນເສັຍຊີວິດ ຊຶ່ງຫລາຍ ຄົນເປັນພວກພົນລະເຮືອນ ທາງການກ່າວວ່າ ການລະເບີດດັ່ງກ່າວໄດ້ສ້າງຄວາມເສັຍຫາຍໃຫ້ແກ່ລົດຫລາຍຄັນ ແຕ່ ບໍ່ມີລາຍງານແຈ້ງໃຫ້ຊາບກ່ຽວກັບຜູ້ບາດເຈັບສາຫັດຈາກລະເບີດທ່ີແຕກຂຶ້ນໃນວັນເສົາມື້ນີ້ ອົງການ NATO ຮຽກ ຮ້ອງໃຫ້ມີການສືບສວນການໂຈມຕີທາງອາກາດໃນວັນສຸກວານນີ້ ທ່ີໄດ້ເຮັດໃຫ້ລົດບັນ ທຸກນ້ຳມັນສອງຄັນລະເບີດ ຂຶ້ນຢ່າງຫລວງຫລາຍນັ້ນ ການໂຈມຕີທາງອາກາດໃນຕອນເຊົ້າມືດ ໄດ້ຮັບຄຳສັ່ງຈາກພວກບັນຊາການກອງທັບເຢຣະມັນ ຫລັງຈາກລົດບັນທຸກນ້ຳມັນຖືກຈີ້ໄປໃນກ່ອນໜ້ານັ້ນ ໂດຍພວກຫົວຮຸນແຮງຕາລີບັນ ທ່ີພົບເຫັນໃນແຄມແມ່ນ້ຳແຫ່ງນຶ່ງໃນແຂວງ Kunduz ໃນພາກເໜືອຂອງປະເທດ ທ່ີປາກົດວ່າຖືກພວກກະບົດອ້ອມໄວ້ ໃນຂະນະທ່ີລົດບັນທຸກນ້ຳມັນກຳລັງເອົານຳມັນອອກນັ້ນ ບັນດາເຈົ້າໜ້າທ່ີເຢຣະມັນກ່າວວ່າ ຄຳສັ່ງການໂຈມຕີນີ້ມີຂຶ້ນ ເພາະວ່າ ພວກລົດບັນທຸກນ້ຳມັນທ່ີຖືກຈີ້ໄປນີ້ສາມາດໃຊ້ເປັນອາວຸດໄດ້ໃນການວາງລະ ເບີດສະລະຊີບຕໍ່ພວກທະຫານເຢຣະມັນທີ່ີປະຈຳການຢູ່ໃກ້ໆກັນນັ້ນ ນາຍົກຣັຖມຸນຕີ Gordon Brown ແຫ່ງອັງກິດກ່າວຕໍ່ບັນດາຣັຖ ມຸນຕີການເງິນຈາກກຸ່ມ20ປະເທດຫລື G-20 ທ່ີກຸງລອນດອນໃນວັນເສົາມື້ນີ້ວ່າ ເຖິງແມ່ນພາວະ ເສດຖະກິດຕົກຕ່ຳຄັ້ງຮ້າຍແຮງທ່ີສຸດນັບແຕ່ສົງຄາມໂລກຄັ້ງທີສອງເປັນຕົ້ນມາປາກົດວ່າຜ່ອນຄາຍລົງແດ່ແລ້ວ ນັ້ນກໍຕາມ ໂລກກໍບໍ່ສາມາດທ່ີຈະສະແດງຄວາມດີອົກດີໃຈຫລືມີຄວາມໝັ້ນໃຈເກີນໄປ ທ່ານ Brown ກ່າວຕໍ່ບັນດາເຈົ້າໜ້າທ່ີຈາກບັນດາປະເທດທ່ີຈະເຣີນການພັດທະນາແລະຮັ່ງມີແລະຈາກພວກຕລາດສຳຄັນທ່ີກຳລັງໂຜ່ໂຕຂຶ້ນມາວ່າ ໂລກໄດ້ຕົກຢູ່ໃນຈຸດຫົວລ້ຽວຫົວຕໍ່ ແລະວ່າຈະຕ້ອງໄດ້ດຳເນີນງານຫລາຍ ຂຶ້ນເພື່ອຮັບປະກັນການຟື້ນໂຕຄືນທ່ີໝັ້ນຄົງ ກຸ່ມ 20 ປະເທດທ່ີວ່ານີ້ມີການເກດຖະກິດເກືອບວ່າກວມເອົາ ທັງໝົດຂອງໂລກ ພວກຣັຖມຸນຕີການເງິນແລະເຈົ້າໜ້າທ່ີອື່ນໆເຫລົ່ານີ້ກຳລັງພົບປະກັນເປັນມື້ທີສອງ ແລະເປັນມື້ສຸດທ້າຍເພື່ອຫາທາງຕົກລົງກັນເຣື່ອງລາຍການປະຊຸມສຸດຍອດສຳລັບບັນດາຜູ້ນຳຂອງກຸ່ມ20ປະເທດ ຊຶ່ງມີໝາຍກຳນົດຈະພົບປະກັນທ່ີນະຄອນ Pittsburghຣັດ Pennsylvania ຂອງສະຫະຣັດໃນ ທ້າຍເດືອນນີ້ ບັນດາຫົວໜ້າທູດພິເສດດ້ານນີວເຄລັຍຈາກສະຫະຣັດແລະເກົາຫລີ ໃຕ້ໄດ້ທຳການພົບປະຫາລືກັນໃນວັນເສົາມື້ນີ້ທ່ີກຸງໂຊນ ເພື່ອຫາທາງໃຫ້ເກົາຫລີເໜືອກັບຄືນມາຮ່ວມ ການພົບປະເຈຣະຈາກັນເຣື່ອງການປົດອາວຸດນີວເຄລັຍຂອງເກົາຫລີເໜືອນັ້ນ ທ່ານ Stephen Bosworth ຜູ້ຕາງໜ້າພິເສດຂອງສະຫະຣັດກ່ຽວກັບເກົາຫລີເໜືອ ໄດ້ພົບປະກັບທ່ານ Wi Wung-Lac ຫົວໜ້າຄນະຜູ້ຕາງໜ້າເກົາຫລີໃຕ້ໃນການພົບປະເຈຣະຈາ6 ຝ່າຍກ່ຽວກັບການປົດອາວຸດຂອງເກົາຫລີເໜືອນັ້ນ ທ່ານ Bosworth ທ່ີກຳລັງທຳການຢ້ຽມຢາມຂົງເຂດເພື່ອທຳການໂອ້ລົມສົນທະນາກັນທ່ີມີວັດຖຸປະສົງ ເພື່ອຟື້ນການເຈຣະຈາ 6 ຝ່າຍຄືນນັ້ນ ບໍ່ໄດ້ກ່າວຖ້ອຍຖແລງໃດໆກ່ຽວກັບລາຍລະອຽດຂອງການພົບປະກັນ ນີ້ ໃນວັນສຸກ ວານນີ້ ເກົາຫລີເໜືອກ່າວວ່າ ຕົນໄດ້ບັນລຸຂັ້ນສຸດທ້າຍໃນການຫລອມທາດຢູຣານຽມຂອງຕົນແລ້ວ ອັນເປັນການດຳເນີນຂັ້ນຕອນ ຖ້າຫາກສຳເຣັດ ຈະເປັນພາຫະນະຂັ້ນທີສອງຊຶ່ງໝາຍຄວາມວ່າ ຈະສ້າງລະເບີດນີວເຄລັຍຂຶ້ນໄດ້ນັ້ນ ນະຄອນຫລວງຂອງເຂດຊິນຈຽງຂອງຈີນໄດ້ກັບຄືນສູ່ສະພາບບໍ່ສງົບອີກໃນວັນເສົາມື້ນີ້ ພາຍໃຕ້ການສິ້ງຊອມເບິ່ງຢ່າງໃກ້ຊິດຂອງກຳລັງຮັກສາຄວາມປອດໄພຫລາຍພັນຄົນທ່ີພາກັນ ທຳການລາດຕາເວັນຢູ່ຕາມຖນົນຫົນທາງສາຍຕ່າງໆໃນເມືອງUrumqi ແລະຈັດຕັ້ງດ່ານກວດກາຄວາມປອດໄພຂຶ້ນ ໃນທົວຕົວເມືອງ ການຮັກສາຄວາມປອດໄພເພ່ີມຂຶ້ນນີ້ ມີຂຶ້ນຫລັງຈາກປະຊາຊົນເສັຍຊີວິດ 5 ຄົນ ແລະບາດເຈັບ 14 ຄົນໃນລະຫວ່າງການປະທ້ວງທ່ີຮຸນແຮງໃນວັນພະຫັດຜ່ານມານີ້ ຊຶ່ງໄດ້ເກີດໃຫ້ມີການໂຈມຕີດ້າວຍການເອົາເຂັມສັກຢາໄລ້ແທງກັນນັ້ນ ທ່ານ Zhang Hong ຮອງເຈົ້າຄອງກຳແພງ ກ່າວຕໍ່ບັນດານັກຂ່າວໃນວັນສຸກວານນີ້ວ່າ 2 ຄົນໃນຈຳນວນພວກທ່ີເສັຍຊີວິດໄປ 5 ຄົນໃນວັນພະຫັດຜ່ານມານີ້ເປັນ ພວກພັນລະເຮືອນທ່ີບໍ່ມີຄວາມຜິດຫຍັງ ແຕ່ທ່ານບໍ່ໄດ້ບອກລາຍລະອຽດໃຫ້ຊາບ ນອກນັ້ນທ່ານ Zhang ຍັງ ກ່າວຕື່ມວ່າ ຊົນເຜົາ Uighurs 21 ຄົນໄດ້ຖືກຈັບກຸມ ຮວມທງັ 4 ຄົນທ່ີໄດ້ຖືກຮ້ອງຢ່າງເປັນທາງການໃນຂໍ້ກ່າວຫາຖານ ມີສ່ວນພົວພັນໃນ ການໂຈມຕີກັນດ້ວຍການໃຊ້ເຂັມສັກຢາແທງກັນນັ້ນ ສື່ມວນຊົນແຫ່ງຣັດຂອງຈີນ ແຈ້ງໃຫ້ຊາບວ່າ ພວກທ່ີໄດ້ຮັບເຄາະຮ້າຍສ່ວນຫລາຍເປັນຊົນເຜົ່າຫັ້ນ ຣັຖມຸນຕີຂັ້ນອາວຸໂສຂອງອັງກິດ ທ່ານນຶ່ງກ່າວວ່າ ຂໍ້ຕົກລົງການຄ້າແລະນ້ຳມັນກັບລີເບັຍໄດ້ມີບົດບາດທ່ີສຳຄັນທ່ີສຸດໃນການຕັດສິນໃຈຂອງອັງກິດທ່ີຮວມທັງຜູ້ວາງລະເບີດໃນເມືອງ Lockerbieໃນຂໍ້ຕົກລົງການໂອນນັກໂທດກັນລະຫວ່າງສອງປະເທດ ທ່ານ Jack Straw ຣັຖມຸນຕີກະຊວງຍຸຕິທັມກ່າວຕໍ່ໜັງສືພິມ DailyTelegraph ໃນວັນເສົາມື້ນີ້ວ່າ ທ່ານອະໄພໃຫ້ບໍ່ໄດ້ ກ່ຽວກັບການຮວມເອົານາຍ Abdel Baset al-Megrahi ຜູ້ວາງລະເບີດໃສ່ສາຍການບິນ Pan Am ທ່ີຕົກລົງໃນເມືອງ Lockerbie ທ່ີຖືກຂັງຢູ່ໃນຄຸກເຂົ້າຢູ່ໃນຂໍ້ຕົກລົງກັນກັບລີເບັຍ ທ່ີໄດ້ລົງນາມ ກັນເມື່ອ 2 ປີຜ່ານມາ ໃນຂະນະທ່ີບໍລິສັດນ້ຳມັນຍັກໃຫຍ່ BP ຂອງອັງກິດກຳລັງຫາທາງເຮັດສັນຍາເປັນມູນຄ່າຫລາຍ ລ້ານດອນລາກັບລີເບັຍນັ້ນ ໃນຕົ້ນສັບປະດານີ້ ນາຍົກຣັຖມຸນຕີອັງກິດ ທ່ານ Gordon Brown ກ່າວວ່າ ບໍ່ມີການປົກປິດໃດໆແລະບໍ່ສັນຍາໃດໆກ່ຽວກັບນ້ຳມັນ ທ່ີພົວພັນກັບການປ່ອຍໂຕນາຍ Megrahi ກ່ອນກຳນົດໃນເດືອນແລ້ວນີ້ຈາກຄຸກແຫ່ງນຶ່ງຂອງ Scottland ນັ້ນ ນາຍ Megrahi ເປັນຄົນດຽວທ່ີມີ ຄວາມຜິດໃນການວາງລະເບີດໃສ່ສາຍການບິນ Pan Am ທ່ີຕົກລົງໃນເມືອງ Lockerbie ໃນປີ1988ທ່ີໄດ້ເຮັດ ໃຫ້ຜູ້ຄົນເສັຍຊີວິດໄປ270 ຄົນນັ້ນ